沈瑞臨

沈瑞臨（），字夢錫，学者称曰约庵先生，浙江杭州府仁和縣人，民籍，明朝政治人物。

 生平 
萬曆四年（1576年）丙子科應天府鄉試第二十九名，萬曆五年（1577年）聯捷丁丑科會試第十六名，登三甲第一百七十二名進士。授行人，歷官行人司副，十年四月册封王府，累遷司正、南京工部虞衡司郎中，二十年九月升四川按察司佥事、分巡上川南道。未几，以母老陈情予终养，杜门敛迹，精濂洛之學。所著《易义》十卷、《经解》二十卷，学者称曰约庵先生。卒年七十有二。《明儒言行录》：沈瑞临，字梦锡，浙江仁和人。万历丁丑进士，仕至四川按察佥事。授行人，历司正。奉命册封，餽遗悉绝。进南京工部虞衡司郎中。尚书衷贞吉尝称曰：“安得尽职奉公咸如沈正郎者。”升四川按察司佥事，备兵川东。时杨应龙煽动，先生练兵训武，以计拊循之，咸惴惴帖息。终先生任，应龙不敢叛。未几，以母老陈情予终养，杜门敛迹，精濂洛之书，力承绝学。龙山天真书院，故王守仁讲学处也，藩臬以名德推先生，请主书院。先生谢不往，曰：「程朱之后，圣学已明，学者惟以践修笃实为本，饰浮名，事空谈，非余所能也。」家贫，不治生产，巡按御史唐一鹏捐金为葺其庐，督学伍袁萃重其廉，以学田二十亩备𫗴粥，俱辞不受。晚年识诣超卓，所著易义十卷，经解二十卷，探析精微，学者争传习之，称曰约庵先生。卒年七十有二。子焜，先卒。孙从云，有学行，前学使者所畀膳田无所归，复与从云。从云曰：「吾不忍伤先生志也。」移旌德祠为祀田。

 家族 
曾祖沈銳，曾任南京刑部右侍郎 贈通議大夫；祖父沈儀，曾任府通判；父沈恩卿。母莫氏。慈侍下。子沈焜，先卒。孫沈從雲。

参考文献

Category:沈姓
Category:仁和人
Category:明朝行人司行人
Category:明朝行人司司副
Category:南京工部郎中
Category:明朝四川按察司佥事